इस गाँव में संस्कृत भाषा के क्रेज का अनुमान आप इसी बात से लगा सकते हैं कि वर्तमान में स्कूल में पढ़ने वाले बच्चों में से लगभग आधे प्रथम भाषा के रूप में संस्कृत पढ़ रहे हैं। संस्कृतभाषी इस गाँव के युवा बड़ी-बड़ी कम्पनियों में काम कर रहे हैं। कुछ साॅफ्टवेयर इंजीनियर हैं तो कुछ बड़े शिक्षा संस्थानों व विश्वविद्यालयों में संस्कृत पढ़ा रहे हैं। इतना ही नहीं, विदेशों से भी कई लोग संस्कृत सीखने के लिए इस गाँव में आते हैं। इस गाँव से जुड़ी एक रोचक बात यह भी है कि इस गाँव में आज तक कोई भूमि विवाद नहीं हुआ है।